ผมเป็นพาหะไวรัสตับอักเสบบี ตั้งแต่ปี 2535 และเมื่อวันที่ 21 ส.ค. 62 ได้ไปพบแพทย์ แพทย์ให้เจาะเลือดเพื่อดูผล แพทย์นัดฟังผลวันที่ 4 ก.ย. 62 แต่ก่อนที่จะถึงวันนัด ผมได้นำผลตรวจ (Anti HBc - Positive/ Anti HBs - Positive / HBs Antigen - Negative) ไปสอบถามจากแพทย์ที่รู้จักกัน (เป็นแพทย์รังสีวิทยา (แพทย์จริงๆ ไม่ใช่นักรังสีวิทยา)) ท่านตอบว่า...ผมน่าจะหายดีแล้ว มีภูมิคุ้มกันขึ้นแล้ว...เมื่อถึงวันนัด (ไม่ได้พบกับแพทย์ที่สั่งตรวจ แต่พบแพทย์ท่านอื่น) ท่านบอกว่า ...ผมเป็นพาหะ ไม่มีทางหาย.... ผมถามท่านว่า ผมมีภูมิคุ้มกันขึ้นมั้ย ท่านบอกว่า ....ของผมไม่มีภูมิ เป็นพาหะจะไม่มีภูมิขึ้น... แล้วท่านก็นัดผมอีก 6 เดือนข้างหน้า เพื่อเจาะเลือดและทำUS เพื่อติดตามอาการ ...ถึงตรงนี้ ผมเกิดความสับสนว่า สรุปแล้ว 1.ผมยังมีเชื้อไวรัสบีอยู่หรือไม่ 2.ผมมีภูมิคุ้มกันหรือยัง 3.แสดงว่าคนที่เป็นพาหะจะไม่มีทางหายจากโรคไวรัสบีเลยใช่หรือไม่ จึงขอความกรุณาแพทย์ที่เชี่ยวชาญเรื่องนี้ ตอบข้อสงสัยให้ผมด้วยครับ ขอบครับ
สวัสดีค่ะ จากผลเลือดที่ให้มานั้นพบว่าAnti HBc - Positive หมายความว่าเคยมีการติดเชื้อไวรัสตับอักเสบบีในอดีตAnti HBs - Positive หมายความว่ามีภูมิต่อไวรัสตับอักเสบบีHBs Antigen - Negative ไม่พบเชื้อไวรัสตับอักเสบบีแล้วซึ่งแปลความได้ว่ามีภูมิคุ้มกันต่อไวรัสตับอักเสบบีแล้ว ซึ่งเป็นภูมิคุ้มกันที่เกิดจากการเป็นโรคอย่างไรก็ตามแนะนำกลับไปติดตามอาการกับแพทย์ผู้รักษาโดยตรงอีกครั้ง เนื่องจากอาจเคยมีผลเลือดเป็นพาหะมาก่อน นั่นก็คือยังพบเชื้อไวรัสตับอักเสบบีมาเรื่อยๆนานหลายปี แล้วอยู่ๆก็หายไป กลับมีภูมิคุ้มกันขึ้นมา ซึ่งเป็นกรณีที่ค่อนข้างแปลกค่ะ แพทย์จึงได้นัดเจาะเลือดติดตามอาการอีก 6 เดือน และนัดทำ ultrasound เพื่อดูลักษณะของตับว่ามีตับอักเสบร่วมด้วยหรือเปล่า ผลเลือดอีก 6 เดือนข้างหน้า น่าจะสามารถให้ความกระจ่างได้มากขึ้น ว่าหากภูมิคุ้มกันก็ยังอยู่ แสดงว่าอาจจะมีภูมิคุ้มกันต่อโรคแล้วจริงๆค่ะ